ผ่านมาซอยนวลจันทร์ ยามค่ำคืนหนาวๆเห็นร้านข้าวต้มเลยแวะหาความอบอุ่นซักหน่อย ร้านนี้เพิ่งเปิดไม่นาน ขายข้าวต้มหลากชนิด ทั้ง เป็ด กระดูกหมู ปลา ทะเล และมีอาหารไทย จีน ทั้งกับข้าวและอาหารจานเดียว อีกด้วย ราคาไม่แพง เป็นราคามาตรฐานร้านข้าวต้มทั่วๆไปค่ะ

เป็ดพะโล้ (80 บาท) มาในจานขนาดจิ๋ว ให้มาไม่มาก ชิ้นเป็ดค่อนข้างบาง แต่สำหรับรสชาติโอเคค่ะ ไม่หวานไม่เค็มจนเกินไป (แต่ถ้ากินกับข้าว บางคนอาจรู้สึกว่าจืดนะ) เสียดายเป็ดไม่ค่อยนุ่มเท่าไหร่

ไข่พะโล้ (จำราคาไม่ได้) สั่งเป็นพะโล้รวม มีไข่ ไส้ และเต้าหู้ ไข่และเต้าหู้ค่อนข้างแข็ง รสชาติธรรมดา

แขนงหมูกรอบ (จำราคาไม่ได้) หมูกรอบที่นี่นุ่มค่ะ ผัดผักค่อนข้างเผ็ด รสเหมือนใส่ซอสพริก แต่กินกับข้าวต้มก็พอได้ค่ะ

ข้าวต้ม ร้านนี้ไม่นุ่มคล่องคอเท่าไหร่นะคะ เป็นข้าวต้มแบบข้าวต้มใส่เครื่องที่ไม่ต้มนาน ข้าวยังเป็นเม็ดๆอยู่น่ะค่ะ

เจ้าของร้านบริการดี ขยันแนะนำอาหาร รวมรสชาติและการบริการแล้วก็พอฝากท้องได้อยู่ค่ะ